બ્રિટિશ મોડલ તથા અભિનેત્રી હેજલ ક્રાઉનીએ બોલિવૂડમાં પહેલી વાર આઇટમ સોંગ ‘લે કે પહલા પહલા પ્યાર…’ કર્યું હતું. ત્યાર બાદ સંગીત અને નૃત્ય પ્રત્યેના આકર્ષણના કારણે તેણે બોલિવૂડમાં જ પોતાની કિસ્મત અજમાવવાનો નિર્ણય કર્યો. ફિલ્મ ‘જાનશીન’માં તે એક્સ્ટ્રાના પાત્રમાં જોવા મળી. ત્યારબાદ તે ‘યુ મી ઔર હમ’, ‘એ ફ્લેટ’, ‘વન્સ અપોન ટાઇમ ઇન મુંબઇ’ અને ‘ક્યૂં હુઆ અચાનક’ જેવી ફિલ્મોમાં જોવા મળી. દક્ષિણ ભારતની કેટલીક ફિલ્મો કરી ચૂકેલી આ બ્રિટિશ સુંદરી હવે બોલિવૂડમાં એક અલગ ઓળખ મેળવવા ઇચ્છે છે.